امریکا پرزیدنتی دونالد ترامپین یانیندا ان اوزون مودت‌دیر خیدمت ائدن معاوینی و آغ ائو ایله‌تیشیم (ارتباطات) دیرکتورو خانیم هوپ هیکس وظیفه‌سین‌دن آیریلدی.
ایستعفاسینی یازیلی بیر آچیقلاما ایله بیلدیرن 29 یاشلی هیکس باشقان ترامپا اولان منتدارلیغینی ایفاده ائده جک کلمه تاپامیرام" دئدی.
ترامپ دا یازی‌لی بیانات وئره‌رک آغ ائو ایله‌تیشیم دیرکتورو هوپ هیکس بو گونه قدر چوخ یاخشی ایشلر گؤردوگونو دئدی.
دونالد ترامپا یاخین آدلاردان بیری اولان خانیم هیکس اونون ان اوزون مودت خیدمت ائدن معاوینی کیمی تانینیردی. هوپ هیکس وظیفه سینی ترک ائتمه‌یه‌جگ یئرینه آدام گلنه‌ ده ک حاضرکی وظیفه‌سینی ایجرا ائده‌جک.
هیکس سیراغا گون امریکا نماینده لر مجلیسی کشفیات کومیته سینده روسیا سوروشدورماسی ایله باغلی 8 ساعات ایفاده وئریب.
قئید ائدک کی، امریکادا 8 نوامبر 2016-جی ایلده کئچیریلن پرزیدنت سئچیملرینده مسکونین سیبر هوجوم‌لار یولو ایله موداخیله ائتدیگی ادعاسی ایله هم کنگره، هم ده خصوصی صلاحیت‌لی ساووجی روبرت موللرین رهبرلیگیله باشلانیلان آراشدیرما‌لار داوام ائدیر.
